दुनिया के ऐसे अजूबे जिनके रहस्य के बारे में कोई नहीं जानता - Jagruk
दुनिया के ऐसे अजूबे जिनके रहस्य के बारे में कोई नहीं जानता
दुनिया में कई अजूबे हैं और वह किस लिए मशहूर है यह तो हर कोई जानता है लेकिन आज हम आपको दुनिया के ऐसे अजूबे के बारे में बताने जा रहे हैं जिनके ऊपर से हाल ही में पर्दा हटा है लेकिन उनका रहस्य अभी तक कोई नहीं जान पाया। पुरातत्व विभाग ने इनकी खोज तो कर ली है लेकिन यह क्या है और इन्हें क्यों बनाया गया यह आज तक पता नहीं चला है। तो चलिए इनके बारे में विस्तारपूर्वक जानते हैं।
Teotihuacan, the Real Temple of doom – यह जगह मेक्सिको शहर के पास स्थित है यह एक पौराणिक मंदिर है जिसे देखने के लिए दुनिया भर से लोग आते हैं लेकिन बहुत कम लोग जानते हैं कि इस मंदिर का असली नाम Teotihuacan है। अभी तक इस बारे में यह पता नहीं चला है कि यह मंदिर किसने बनवाया, कब बनवाया और कैसे बनवाया। इतना विशाल डिजाइन बनाने के लिए कितने लोगों का इस्तेमाल किया गया यह भी किसी को नहीं पता है। यह बताया जाता है कि यह मंदिर 500 साल पहले बनाया गया था लेकिन इसके बारे में कहीं भी लिखित जानकारी दर्ज नहीं है। यह मंदिर आज भी पुरातत्व विभाग के लिए एक अनसुलझी पहेली बन कर खड़ा हुआ है इसका डिजाइन बेहद ही बेहतरीन है और इसकी तुलना अमेरिका के न्यूयॉर्क शहर से की जाती है।
The Works of the Old Men – यह जगह आसमान की ऊंचाई से देखी जा सकती है, वहां से जमीन पर बनी अजीब अजीब आकृतियां दिखती हैं जो मन में कई सवाल खड़े करती है लेकिन आज तक इसका जवाब नहीं मिला। सऊदी के रेगिस्तान में सीरिया की तरफ बढ़ते वक्त रेत में यह डिजाइन देखने को मिलती है। इन आकृतियों के बारे में किसी को कोई जानकारी नहीं है, अगर कथाओं की मानी जाए तो यह एक बूढ़े शख्स द्वारा बनाई गई है इसी कारण इन आकृतियों को द वर्क्स ऑफ ओल्ड मैन कहा जाता है। पुरातत्व विभाग की मानी जाए तो यह आकृतियां करीबन 2000 वर्ष पुरानी है लेकिन पुख्ता तौर पर वह भी कुछ नहीं बताते हैं।
The Giant Rock Monument Under the Sea of Galilee – भारत श्रीलंका के बीच में राम सेतु बनाया गया था यह बात तो बहुत लोग जानते हैं। लेकिन आप The Giant Rock Monument Under the Sea के बारे में शायद नहीं जानते हो। गैलीली के पास इजराइल के पुरातत्व विभाग ने इस चीज की खोज की है। साल 2003 में अचानक उन्हें समुद्र में खड़े एक पहाड़ के बारे में जानकारी मिली। पहली नजर देखने पर यह एक टापू लगता है लेकिन जब इस पहाड़ को पास से देखा गया तो पुरातत्व विभाग के लोगों की आंखें खुली की खुली रह गयी। असल रूप में यह पहाड़ छोटे-छोटे पत्थरों को जोड़ कर बनाया गया था। इसे क्यों, कब और किसने बनाया इसकी जानकारी किसी के पास नहीं है इसके जवाब खोजे जा रहे हैं। यह अजूबा दुनिया के लिए अनसुलझा अजूबा बनकर रह गया है।
Nan Madol – Temwen द्वीप के पास स्थित यह जगह डरावनी फिल्मों के सेट जैसी लगती है इसे देखने पर ऐसा लगता है कि एक शहर को बनाया गया हो और इसका आर्किटेक्ट और डिजाइन देखने लायक है लेकिन इसकी कोई पुख्ता जानकारी नहीं है कि इसे किस काल में और कब बनाया गया। इसकी जांच के लिए कई कदम भी उठाए गए लेकिन सारे प्रयास विफल रहे।
Goseck Circle: The Murder Observatory – 11 साल की कड़ी मेहनत के बावजूद जर्मनी का पुरातत्व विभाग इस गोलाकार डिजाइन के बारे में कोई भी तथ्य नहीं जुटा पाया। इस डिजाइन के बारे में 1991 में पता चला था जब इसे ऊंचाई से एक एरोप्लेन के द्वारा देखा गया। उसके बाद से खोजें की गई लेकिन कुछ भी पता नहीं चल पाया और इसकी जानकारी से आज भी दुनिया अनजान है।
धरती पर ना जाने कितने ऐसे अजूबे हैं जिनको आज तक सही पहचान नहीं मिली और अनुमान के आधार पर कोई भी ठोस सबूत तक इनके बारे में नहीं जुटा पाया है। हम आशा करते हैं यह जानकारी आपके लिए रोचक सिद्ध हुई होगी और आप इसे अपने मित्रों के साथ अवश्य शेयर करेंगे।